Diari Oficial de la Generalitat Valenciana


Sumari del DOGV 4612, del 21-10-2003 (2003/10764)

Informació pública de l'alternativa tècnica del programa d'actuació integrada per al desenvolupament urbanitzable SUR 01, de Vinaròs.
-------------------------------------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10910


Organisme emissor
:   Lis Playa, SA

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament urbanitzable SUR 01, de Vinaròs. [2003/Q10942]
  
La mercantil Lis Playa, SA, ha formulat una alternativa tècnica de programa d'actuació integrada per al desenvolupament urbanitzable SUR 01, de Vinaròs, que conté un pla parcial del sector i un projecte d'urbanització compost de memòria i annexos, plànols, plec de prescripcions tècniques particulars i pressupost, a l'empara del que disposen els articles 45 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana, número 2.394, de 24 de novembre de 1994).
  
En aplicació del que establix l'article 48.1.c de la llei a què es fa referència, se sotmeten els documents esmentats a informació pública pel termini de 20 dies hàbils a partir del sendemà de la publicació d'este anunci en el Diari Oficial de la Generalitat Valenciana, durant el qual les persones interessades podran formular qualssevol al·legacions i/o alternatives tècniques que els convinguen segons dret i que s'hauran de presentar davant el Registre de l'Ajuntament de Vinaròs.
  
En el mateix termini de 20 dies, qualsevol:
  
a) Podrà consultar els documents protocol·litzats a la Notaria de Manuel Manzanares Echeguren, situada al passatge Doctor Santos, 12, de Vinaròs, protocol 1255, de 21 de juliol de 2003.
  
b) Podrà comparéixer en la notaria indicada per a obtindre una còpia de l'acta de protocol·lització dels projectes a sol·licitar o que se li hi exhibisca.
  
c) Podrà consultar documentació a què es fa referència, així com l'expedient administratiu (registre d'entrada 9.306, de 14 de juliol de 2003), a l'Ajuntament de Vinaròs, els dies hàbils en horari d'atenció al públic.
  
Així mateix, mitjançant el present anunci, segons el que establix el paràgraf segon de l'article 48, en relació amb l'article 46, paràgrafs quart i cinqué de la Llei 8/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent hàbil a la finalització del termini de 20 dies abans indicat. Les proposicions juridicoeconòmiques es presentaran també al Registre General de l'Ajuntament de Vinaròs.
  
També s'informa que mitjançant escriptura autoritzada pel notari Manuel Manzanares Echeguren, el 31 de juliol de 2003, protocol número 1320, ha sigut constituïda l'agrupació d'interés urbanístic PAI SUR 01, que, amb els estatuts d'esta, queden també exposats al públic.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així mateix d'avís als titulars de les parcel·les que s'indiquen a continuació i amb domicili desconegut, o insuficient per a poder practicar la notificació, que han resultat ser les següents:
  
Polígon: 32; parcel·la: 00665; títol cadastral: estat. Ministeri d'Obres Públiques i T. Costes; domicili fiscal: MN Vinaròs, s/n.
  
Polígon: 32; parcel·la: 00350; títol cadastral: Joaquín Meseguer Querol; domicili fiscal: MN Vinaròs, s/n.